ఆ సమస్య యూట్యూబ్‌ సీఈవోకూ తప్పలేదు! - Susan Wojcicki CEO of YouTube takes away her kids from Smart phones to regulate Screen time - EENADU
ఇంటర్నెట్‌ డెస్క్‌: పిల్లలు స్మార్ట్‌ఫోన్లలో గంటల తరబడి యూట్యూబ్‌ వీడియోలు చూడటంతో పాటు వీడియో గేమ్స్‌తో హద్దులు దాటుతున్న సంగతి తెలిసిందే. ఇది నేడు ప్రతి ఇంట్లో కనిపిస్తోంది. అయితే ఏకంగా యూట్యూబ్‌ సీఈవో సుసాన్‌ వోజ్‌సిక్కినూ ఈ సమస్యను వదల్లేదు. తన ఐదుగురు పిల్లలకు స్మార్ట్‌ఫోన్‌ అందకుండా చేస్తానని ఇటీవల ఆమె ఓ ముఖాముఖిలో వెల్లడించారు. ప్రత్యేకంగా కుటుంబమంతా విహారయాత్రలో ఉన్నప్పుడు, రాత్రి భోజనం చేసే సమయంలో తన పిల్లలందరి నుంచి స్మార్ట్‌ఫోన్లు తీసేసుకుంటానని చెప్పారు. దీనివల్ల వారు ఒకరితో మరొకరు మాట్లాడుకునే అవకాశం ఉంటుందని, తద్వారా బంధాలు మెరుగవుతాయని అభిప్రాయపడ్డారు. ఎక్కువ మంది ఉన్నప్పుడు పిల్లలు ఇతరులతో మాట్లాడేలా చూడాలని, ఎదుటి వారు చెప్పేది సరిగా అర్థం చేసుకోగలగాలని ఆమె సూచించారు.
ప్రపంచ ఆరోగ్య సంస్థ సూచనల ప్రకారం.. ఐదేళ్ల కన్నా చిన్న పిల్లలకు స్మార్ట్‌ఫోన్‌ రోజుకు గంట మించి ఇవ్వకూడదు. మితిమీరిన స్మార్ట్‌ఫోన్‌ వినియోగం పిల్లల్లో భౌతిక, మానసిక ఆరోగ్యంపై ప్రభావం చూపుతుంది. ఆటలకు దూరం కావడం వల్ల స్థూలకాయం ముప్పు పెరగడం, మెదడు పనితీరు దెబ్బ తినడం వంటి దుష్పరిణామాలు తలెత్తుతాయి.
aa samasya utube seeeevookuu tappaledu! - Susan Wojcicki CEO of YouTube takes away her kids from Smart phones to regulate Screen time - EENADU
internetse desse: pillalu smarteafonlalo gantala tarabadi utube veediyolu chudatamto paatu veedio gamesna haddulu daatutunna sangati telisinde. idhi nedu prati intlo kanipistondi. ayithe ekamgaa utube seeeevo susan vojesikkinuu ee samasyanu vadalledu. tana aiduguru pillalaku smarteafone andakunda chestaanani iteevala aame oo mukhamukhilo velladinchaaru. pratyekamgaa kutumbamanta vihaarayaatralo unnappudu, raatri bhojanam chese samayamlo tana pillalandari nunchi smarteafonlu teesesukuntaanani cheppaaru. deenivalla vaaru okaritho marokaru matladukune avakaasam untundani, tadwara bandhaalu merugavutaayani abhipraayapaddaaru. ekkuva mandi unnappudu pillalu itarulatho matladela chuudaalani, eduti vaaru cheppedi sarigaa artham chesukogalagalani aame suuchimchaaru.
prapancha aarogya samstha suuchanala prakaaram.. aidella kanna chinna pillalaku smarteafone rojuku ganta minchi ivvakudadu. mitimeerina smarteafone viniyogam pillallo bhautika, maanasika aarogyampai prabhaavam chuuputundi. aatalaku dooram kaavadam valla sthoolakaayam muppu peragadam, medadu paniteeru debba tinadam vanti dushparinaamaalu talettutaayi.